Προσωπικά Δάνεια σε ασφαλισμένους Τ.Π.ΑΣ. και Τ.Π.Υ.Α.Π. του ΤΑ.Π.Α.Σ.Α. (Ένστολοι και Πολιτικοί Υπάλληλοι)
Κατά Περίπτωση: Αίτηση χορήγησης δανείου Τ.Π.ΑΣ. (Χωροφυλακή) - Υπόδειγμα 7Α1 Σύνδεσμος ή Αίτηση χορήγησης δανείου Τ.Π.Υ.Α.Π. (Ένστολοι και Πολιτικοί Υπάλληλοι) - Υπόδειγμα 7B1
Προσωπικά δάνεια εκτάκτων αναγκών χορηγούνται αποκλειστικά και μόνο για την αντιμετώπιση εξόδων που αφορούν τις κάτωθι περιπτώσεις: 1.1. νοσηλείας ή θεραπείας λόγω ασθένειας 1.2. τοκετού 1.3. θανάτου 1.4. γάμου 1.5. έκτακτης στεγαστικής ανάγκης. Η έκτακτη ανάγκη, σε κάθε μία από τις προαναφερόμενες περιπτώσεις, θα πρέπει να αφορά τον ίδιο τον ασφαλισμένο ή συντηρούμενο από αυτόν μέλος της οικογένειάς του ή προκειμένου περί άγαμου και της πατρικής του οικογένειας. ➢ Υποδείγματα ΑΙΤΗΣΕΩΝ δανείων παρατίθενται ανά Τομέα, στα συνημμένα παραρτήματα της παρούσας, δανειολήπτη ενώ παράλληλα έχουν αναρτηθεί και στην επίσημη ιστοσελίδα του Ταμείου (www.tapasa.gr), για χρήση από τους ενδιαφερόμενους. Ο αιτών θα πρέπει στην αίτηση δανείου, να αναγράφει ευκρινώς, υποχρεωτικά το email επικοινωνίας και τον αριθμό κινητού τηλεφώνου του.
Εσωτερική διακίνηση εγγράφου (ηλεκτρονική ή χειροκίνητη)
Δικαιούχοι υποβολής αίτησης για τα συγκεκριμένα δάνεια είναι οι ασφαλισμένοι – μέτοχοι του Τομέα Πρόνοιας Αστυνομικών (Τ.Π.ΑΣ - τ. Ελληνική Χωροφυλακή) και του Τομέα Πρόνοιας Υπαλλήλων Αστυνομίας Πόλεων (Τ.Π.Υ.Α.Π. – τ. Αστυνομία Πόλεων), (Ένστολοι και Πολιτικοί Υπάλληλοι), που έχουν συμπληρώσει τουλάχιστον δέκα (10) έτη ασφάλισης στο ΤΑ.Π.Α.Σ.Α.
Να προκύπτει για τον ασφαλισμένο έκτακτη ανάγκη για περίπτωση που να αποδεικνύεται με σχετικό παραστατικό και αφορά μία από τις κάτωθι περιπτώσεις: 1.1. νοσηλεία ή θεραπεία λόγω ασθένειας 1.2. τοκετό 1.3. θάνατο 1.4. γάμο 1.5. έκτακτη στεγαστική ανάγκη.
Ο αιτών/ούσα να λαμβάνει μηνιαίες καθαρές αποδοχές κατά την ημερομηνία υποβολής της αίτησης, μεγαλύτερες του κατώτερου ορίου καθαρών μηνιαίων αποδοχών, όπως ορίζονται στον Πίνακα της Eγκυκλίου, για κάθε περίπτωση δανείου. Ως μηνιαίες καθαρές αποδοχές θεωρούνται, οι καθαρές αποδοχές που εμφαίνονται στο αναλυτικό σημείωμα μισθοδοσίας που αφορά το μήνα υποβολής της αίτησης μείον τις δηλωθείσες δόσεις δανείων σε άλλα χρηματοπιστωτικά ιδρύματα, που αναγράφονται στην Υπεύθυνη Δήλωση του ν.1599/1986 που συνυποβάλει o ενδιαφερόμενος με τα λοιπά δικαιολογητικά.
Ο αιτών/ούσα, όσο και ο/η σύζυγός του (εάν είναι έγγαμοι), θα πρέπει να μην έχει ενταχθεί σε εξωδικαστική – φιλική ρύθμιση οφειλών ή στο ν.3869/2010, όπως τροποποιήθηκε και ισχύει. Σε περίπτωση που κάποιος εκ των προηγούμενων έχουν υπαχθεί στον ν. 3869/10 θα πρέπει να διαθέτει οριστική απόφαση αρμοδίου δικαστηρίου πιστοποίησης της απαλλαγής τους, από κάθε τυχόν υφιστάμενο υπόλοιπο οφειλής έναντι όλων των πιστωτών τους.
Το Αποδεικτικό Φορολογικής Ενημερότητας «ΓΙΑ ΕΙΣΠΡΑΞΗ ΧΡΗΜΑΤΩΝ ΑΠΟ ΦΟΡΕΙΣ ΤΟΥ ΔΗΜΟΣΙΟΥ ΠΛΗΝ ΚΕΝΤΡΙΚΗΣ ΔΙΟΙΚΗΣΗΣ» θα αναζητείται από το σύστημα της Α.Α.Δ.Ε. αυτεπάγγελτα από την Διεύθυνση Διοικητικών & Οικονομικών Υπηρεσιών του Ταμείου (το σύστημα της Α.Α.Δ.Ε. εμφανίζει μόνο δικαιούχους χωρίς όρους παρακράτησης). - Δύναται δε ωστόσο να υποβληθεί μόνο σε ειδικές περιπτώσεις, όπου ενδέχεται να παρουσιασθεί αδυναμία έκδοσης Φ.Ε., σε αιτούντες μετόχους π.χ. διασύνδεση Α.Φ.Μ. μετόχου με Α.Φ.Μ. σωματείων. - Για το λόγο αυτό, οι αιτούντες δανειολήπτες που διαπιστώνουν, μετά από προσωπικό τους έλεγχο στην εφαρμογή εκτύπωσης αποδεικτικού Φ.Ε. της Α.Α.Δ.Ε., ότι για τους προαναφερόμενους λόγους δεν μπορεί να εκδοθεί αποδεικτικό Φ.Ε. («ΓΙΑ ΕΙΣΠΡΑΞΗ ΧΡΗΜΑΤΩΝ ΑΠΟ ΦΟΡΕΙΣ ΤΟΥ ΔΗΜΟΣΙΟΥ ΠΛΗΝ ΚΕΝΤΡΙΚΗΣ ΔΙΟΙΚΗΣΗΣ»), δύνανται κατά τη διαδικασία αποστολής του Xρεωστικού Oμολόγου (Χ.Ο), να αποστείλουν χειρόγραφα αποδεικτικά Φ.Ε. χωρίς όρους παρακράτησης, τα οποία θα ασφαλίσουν από τις κατά τόπους Δ.Ο.Υ. που ανήκουν.
Ο αιτών/ούσα να μην έχει λάβει δάνειο από το Ταμείο τα τρία τελευταία έτη και να μην έχει ενεργό δάνειο κατά την περίοδο υποβολής των αιτήσεων. ➢ Ωστόσο, μέτοχοι που έχουν λάβει δάνειο και θα εξοφλήσουν κανονικά (χωρίς προεξόφληση) και την τελευταία του δόση εντός του τρέχοντος έτους, δύνανται στη συνέχεια να υποβάλουν νέα αίτηση.
Ο αιτών/ούσα να μην έχει οφειλές σε πιστωτικές κάρτες και υπερανάληψη, συνολικού ποσού άνω των 6.000,00€, σε συνδυασμό με την ύπαρξη και άλλων δανείων, εκτός αυτών που εξυπηρετούνται και εμφαίνονται στη μισθοδοσία του.
Ο αιτών/ούσα να είναι δικαιούχος σε τραπεζικό λογαριασμό IBAN οποιασδήποτε τράπεζας.
Ο αιτών/ούσα σε οποιοδήποτε στάδιο της διαδικασίας, πριν την υπογραφή χρεωστικού ομολόγου, να παραμένει ενεργός μέτοχος του ταμείου, μέχρι και το στάδιο της υπογραφής του Χ.Ο.
Η διαδικασία αφορά την Έγκριση - Χορήγηση προσωπικών δανείων εκτάκτων αναγκών στο προσωπικό της Ελληνικής Αστυνομίας (ένστολοι και πολιτικοί υπάλληλοι) που είναι ασφαλισμένοι - μέτοχοι στους Τομείς Πρόνοιας Τ.Π.ΑΣ. και Τ.Π.Υ.Α.Π. του Ταμείου Πρόνοιας Απασχολούμενων στα Σώματα Ασφαλείας (ΤΑ.Π.Α.Σ.Α.), αποκλειστικά και μόνο για την αντιμετώπιση εξόδων σε περιπτώσεις: νοσηλείας ή θεραπείας λόγω ασθένειας, τοκετού, θανάτου, γάμου, έκτακτης στεγαστικής ανάγκης. Υπό κανονικές συνθήκες ο εκτιμώμενος μέγιστος χρόνος είναι πέντε μήνες. Σε ειδικές περιπτώσεις μπορεί να προκύψει υπέρβαση του μέγιστου χρόνου ή σύντμηση του ελάχιστου.
Από το ποσό δανείου που εγκρίνεται, παρακρατείται και αποδίδεται στο Ελληνικό Δημόσιο Ψηφιακό τέλος συναλλαγής 3,6% επί του κεφαλαίου, σύμφωνα με τις διατάξεις του ν.5135/2024 (ΦΕΚ 147/Α) Άρθρα 7-29. α) Ποσό δανείου 3.001,40 € - Ψηφιακό τέλος συναλλαγής κεφαλαίου 3,6% - 108,05 € β) Ποσό δανείου 4.002,86 € -Ψηφιακό τέλος συναλλαγής κεφαλαίου 3,6% - 144,10 € γ) Ποσό δανείου 6.000,15 € -Ψηφιακό τέλος συναλλαγής κεφαλαίου 3,6% - 216,01 €
Υπόδειγμα του Ταμείου κατά περίπτωση Υπεύθυνη Δήλωση (Υ.Δ.) του ν.1599/1986 (ΥΠΟΔΕΙΓΜΑ 7Α2 ΤΑΜΕΙΟΥ 2026) - https://www.teapasa.gr/pdf/daneia_2026/yp_dilosi_tpas_2026_7a2.pdf Υπεύθυνη Δήλωση (Υ.Δ.) του ν.1599/1986 (ΥΠΟΔΕΙΓΜΑ 7Β2 ΤΑΜΕΙΟΥ 2026) https://www.teapasa.gr/pdf/daneia_2026/yp_dilosi_tpyap_2026_7b2.pdf
Φωτοαντίγραφο αναλυτικού μηνιαίου σημειώματος αποδοχών μισθοδοσίας
Φωτοαντίγραφο τραπεζικού λογαριασμού / αποδεικτικό IBAN
Δικαιολογητικά έκτακτης ανάγκης ανά περίπτωση
Γνήσιο υπογραφής, Κατάθεση μέσω συστήματος αλληλογραφίας Police On Line
Υπεύθυνη Δήλωση (Υ.Δ.) του ν.1599/1986 (ΥΠΟΔΕΙΓΜΑ ΤΑΜΕΙΟΥ 2026) στην οποία θα δηλώνεται μεταξύ άλλων, εάν οφείλονται δάνεια σε πιστωτικό ίδρυμα ή ασφαλιστικό φορέα, πέραν εκείνων που εμφαίνονται στη μισθοδοσία, τυχόν οφειλές σε πιστωτικές κάρτες και υπερανάληψη, η ένταξη ή η υποβολή αίτησης για ένταξη σε εξωδικαστική – φιλική ρύθμιση οφειλών ή στο ν.3869/2010 (όπως ισχύει), ή η ένταξη στο ν. 3869/10 των ιδίων ή των συζύγων, με πλήρη απαλλαγή από κάθε τυχόν υφιστάμενο υπόλοιπο οφειλής έναντι όλων των πιστωτών τους (με απόφαση πιστοποίησης της απαλλαγής τους, από το αρμόδιο δικαστήριο) και η οικογενειακή κατάσταση, εάν η έκτακτη ανάγκη αφορά προστατευόμενα μέλη. Σε περίπτωση δειγματοληπτικού ελέγχου για το περιεχόμενο της Υ.Δ., τα υπό εξέταση δικαιολογητικά θα αναζητούνται από τον αρμόδιο υπάλληλο του Τμήματος που διενεργεί τον έλεγχο, προς τον αιτούντα. ➢ Υπόδειγμα Υ.Δ., η οποία θα πρέπει να είναι θεωρημένη για το γνήσιο της Υπογραφής σύμφωνα με τα ισχύοντα (μέσω ΚΕΠ ή Gov.gr, παρατίθεται ανά Τομέα, στα συνημμένα παραρτήματα της εγκυκλίου, ενώ παράλληλα έχει αναρτηθεί και στην επίσημη ιστοσελίδα του Ταμείου (Σύνδεσμος), για χρήση από τους ενδιαφερόμενους. − Τυχόν Υ.Δ. που θα περιέλθουν στο Ταμείο, θεωρημένες για το γνήσιο της Υπογραφής από Υπηρεσίες της ΕΛ.ΑΣ., δεν θα γίνονται δεκτές (άρθρο 22, ν. 4937/22 & άρθρο 93, ν.4962/22).
Φωτοαντίγραφο αναλυτικού μηνιαίου σημειώματος αποδοχών μισθοδοσίας , που αντιστοιχεί στο μήνα υποβολής της αίτησης, ανεξάρτητα από το χρόνο που το μηνιαίο σημείωμα αποδοχών μισθοδοσίας αναρτάται στις διάφορες ηλεκτρονικές εφαρμογές (π.χ. για αιτήσεις που υποβάλλονται το μήνα Απρίλιο, απαιτείται αναλυτικό σημείωμα αποδοχών μηνός Απριλίου 2026).
Φωτοαντίγραφο τραπεζικού λογαριασμού / αποδεικτικό IBAN οποιασδήποτε Ελληνικής Τράπεζας, με δικαιούχο τον αιτούντα, για λογαριασμό σε ισχύ (ενεργό) και απολύτως ευκρινές τον αριθμό IBAN. − Σε περίπτωση που δηλωθεί τραπεζικός λογαριασμός – IBAN, άλλης τράπεζας, εκτός της Εθνικής Τράπεζας (συνεργαζόμενη Τράπεζα με το Ταμείο), ο δανειολήπτης θα επιβαρύνεται με τη σχετική προμήθεια της Τράπεζάς του.
Η αίτηση συνοδεύεται υποχρεωτικά με σχετικά πρόσφατα δικαιολογητικά που θα αποδεικνύουν την έκτακτη ανάγκη του αιτούντος. ➢ Ενδεικτικά αναφέρονται ανά περίπτωση δικαιολογητικά όπως: − Βεβαίωση Δημόσιου ή Ιδιωτικού νοσοκομείου ή ιδιώτη γιατρού για θέματα υγείας. − Ληξιαρχική πράξη γέννησης ή βεβαίωση αρμόδιου γιατρού για τοκετό ή επικείμενο τοκετό. − Ληξιαρχική πράξη θανάτου. − Ανακοίνωση δημοσίευσης για τέλεση γάμου, σε εφημερίδα ή έγγραφα που αποδεικνύουν την τέλεση γάμου. − Βεβαίωση ή ονομαστική προσφορά αρμόδιου επαγγελματία για ενέργεια τεχνικών εργασιών σε οικίες αιτούντων, η ιδιοκτησία των οποίων να προκύπτει από σχετικό έντυπο Ε9 ή/και κατά περίπτωση Υπεύθυνη Δήλωση παραχώρησης που να αποδεικνύει τη διαμονή, μισθωτήριο και ονομαστική προσφορά ή απόδειξη μεταφορικής σε περιπτώσεις μεταστέγασης υπαλλήλου, απόφαση – διαταγή μετάθεσης, βεβαίωση φοίτησης σε περίπτωση σπουδαζόντων – προστατευόμενων τέκνων και δικαιολογητικά που να αποδεικνύουν την διαμονή τους, ονομαστική προσφορά ή απόδειξη αγοράς οικοσκευής που θεωρείται απαραίτητη για τη διαβίωση της οικογένειας και λοιπά δικαιολογητικά που αποδεικνύουν – κατά περίπτωση – την έκτακτη ανάγκη
Κατάθεση από τον αιτούντα (δια ζώσης ή ταχυδρομικά)
Xορήγηση προσωπικών δανείων εκτάκτων αναγκών έτους 2026, σε ασφαλισμένους των Τομέων Πρόνοιας Τ.Π.ΑΣ. και Τ.Π.Υ.Α.Π. του ΤΑ.Π.Α.Σ.Α.
Στο άρθρο 14, του ν.1593/1950 (Α’ 296) «Περί συστάσεως Επικουρικού Ταμείου Υπαλλήλων Αστυνομίας Πόλων» (νυν Τ.Π.Υ.Α.Π./ Τ.Α.Π.Α.Σ.Α.), ορίζεται μεταξύ άλλων ότι «σε μετόχους του Ταμείου που έχουν δέκα χρόνια ασφάλισης σε αυτό δύναται να παρέχονται προσωπικά δάνεια κατόπιν απόφασης του Διοικητικού Συμβουλίου του Ταμείου εγκρινομένης από τον εποπτεύοντα Υπουργό, ως προς τη διάθεση κεφαλαίων για το σκοπό αυτό».
Με την υπ’ αριθ. Β/7/208/77 από 01-02-2013 Κ.Υ.Α. (Β’ 462) του Υπουργού Εργασίας, Κοινωνικής Ασφάλισης και Πρόνοιας και του Διοικητή της Τράπεζας της Ελλάδος, καθορίζεται το επιτόκιο των παρεχομένων από τους Φορείς Κοινωνικής Ασφάλισης προσωπικών δανείων εκτάκτων αναγκών στους ασφαλισμένους τους και συγκεκριμένα: «… Λαμβάνοντας υπόψη το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, ούτε του Προϋπολογισμού των Φ.Κ.Α. Απεναντίας, προκαλούνται έσοδα υπέρ των Φ.Κ.Α. καθότι τα χορηγούμενα δάνεια είναι έντοκα, αποφάσισαν το επιτόκιο με το οποίο θα βαρύνονται τα προσωπικά δάνεια εκτάκτων αναγκών τα οποία χορηγούνται από τους Φ.Κ.Α. σε ασφαλισμένους τους, δεν επιτρέπεται να είναι χαμηλότερο από την τελευταία, πριν τη χορήγηση του δανείου, εξαμηνιαία απόδοση των τηρουμένων στην Τράπεζα της Ελλάδος διαθεσίμων κεφαλαίων των Φ.Κ.Α., τα οποία συνιστούν το Κοινό Κεφάλαιο Νομικών Προσώπων Δημοσίου Δικαίου και Ασφαλιστικών Φορέων».
Υπ’ αριθ. 12.3 από 26-03-2026 Απόφαση-Πρακτικό Δ.Σ. ΤΑ.Π.Α.Σ.Α., περί όρων και προϋποθέσεων έγκρισης – χορήγησης δανείων εκτάκτων αναγκών σε ασφαλισμένους των Τομέων του Κλάδου Πρόνοιας του Ταμείου (Τ.Π.Α.Σ., Τ.Π.Υ.Α.Π. και Τ.Π.Υ.Π.Σ.) έτους 2026.
Ο Ν.3655/2008, όπως τροποποιήθηκε με τον Ν.4760/2020, ρυθμίζει την οργάνωση φορέων κοινωνικής ασφάλισης και πρόνοιας, συμπεριλαμβανομένου του ΤΑ.Π.Α.Σ.Α. Συνδέεται άμεσα με τα δάνεια, καθώς καθορίζει τη λειτουργία, τις παροχές και το θεσμικό πλαίσιο χορήγησης οικονομικών ενισχύσεων προς τους δικαιούχους.
Ο Ν.4760/2020 (άρθρο 23) περιλαμβάνει ρυθμίσεις για το ΤΑ.Π.Α.Σ.Α., καθορίζοντας το πλαίσιο λειτουργίας και παροχών του προς τα στελέχη των Σωμάτων Ασφαλείας. Συνδέεται άμεσα με τη διαδικασία χορήγησης δανείων, ρυθμίζοντας όρους, προϋποθέσεις και διοικητικές διαδικασίες που διέπουν την έγκριση και διαχείρισή τους.
Οφειλή προσωπικού δανείου εκτάκτων αναγκών, βαρύνουσα τον ασφαλισμένο και μη αποσβεσθείσα στον Τομέα (Πρόνοιας ή Επικουρικής Ασφάλισης) του Τ.Ε.Α.Π.Α.Σ.Α., τον οποίο αφορά, από οποιαδήποτε αιτία, παρακρατείται, κατά περίπτωση, από το καταβαλλόμενο δικαίωμα (εφάπαξ βοήθημα - επιστροφή εισφορών), κατά την συνταξιοδότησή του. Στην περίπτωση αυτή υπολογίζεται εντόκως, για μεν τον υπόλοιπο συμβατικό χρόνο του δανείου από τότε που κατέστη ληξιπρόθεσμο με το συμφωνηθέν επιτόκιο, για δε τον πέραν τούτου χρόνο με το επιτόκιο το προβλεπόμενο για τα αποθεματικά, που τηρούνται στην Τράπεζα της Ελλάδος. Για την απόσβεση οφειλής προσωπικού δανείου εκτάκτων αναγκών του ασφαλισμένου από Τομέα Επικουρικής Ασφάλισης, παρακρατείται αυτή συμψηφιστικά από το αντίστοιχο δικαίωμα αυτού στον Τομέα Πρόνοιας του ΤΑ.Π.Α.Σ.Α., από τον οποίο ο ασφαλισμένος προέρχεται. Κάθε οφειλή προσωπικού δανείου εκτάκτων αναγκών ασφαλισμένων, μη δικαιουμένων για οποιαδήποτε αιτία απολήψεως εφάπαξ βοηθήματος, επιστροφής εισφορών, συμψηφίζεται και αποσβέννυται ως απαίτηση του Τομέα με υφιστάμενο δικαίωμα του ασφαλισμένου στο Ταμείο.
Ο Ν.5135/2024 εισάγει το ψηφιακό τέλος συναλλαγής και προωθεί την ψηφιοποίηση οικονομικών διαδικασιών του Δημοσίου και ειδικότερα ως προς το ψηφιακό τέλος που επιβαρύνεται ο δανειολήπτης.
Σύμφωνα με την Ε.2094 από 6-11-2025 Εγκύκλιο της Α.Α.Δ.Ε., από τα δάνεια εκτάκτων αναγκών που χορηγεί το Ταμείο στους μετόχους του, θα παρακρατείται και θα αποδίδεται στο Ελληνικό Δημόσιο, ψηφιακό τέλος συναλλαγής ποσοστού 3.6% επί του Κεφαλαίου των Δανείων αυτών, σε αντικατάσταση του τέλους χαρτοσήμου το οποίο καταργήθηκε, ενώ δεν θα παρακρατείται ψηφιακό τέλος συναλλαγής επί των τόκων.
Υπαγωγή στις διατάξεις του Ν. 3869/2011 (ΦΕΚ Α΄130/2010, άρθρα 8, 10 και 11) περί δικαστικής ρύθμισης και απαλλαγής από οφειλές υπερχρεωμένων φυσικών προσώπων.
Η Υπουργική Απόφαση ΠΟΛ.1274/2013 ρυθμίζει την υποχρέωση προσκόμισης αποδεικτικού φορολογικής ενημερότητας για την εκταμίευση δανείων του ΤΑ.Π.Α.Σ.Α..
Αυτεπάγγελτη αναζήτηση βεβαίωσης φορολογικής ενημερότητας.
Ο Ν.4249/2014 (άρθρο 3 παρ. 2) καθορίζει την οργανωτική δομή και τις αρμοδιότητες των υπηρεσιών του Υπουργείου Προστασίας του Πολίτη. Σχετίζεται έμμεσα με τα δάνεια ΤΑ.Π.Α.Σ.Α., καθώς ορίζει το διοικητικό πλαίσιο λειτουργίας των υπηρεσιών που εμπλέκονται στην εξέταση, έγκριση και διαχείριση των αιτήσεων δανείων.
Tα πλεονάζοντα χρηματικά κεφάλαια του Ταμείου δύνανται, κατόπιν αποφάσεως του Διοικητικού Συμβουλίου, μπορούν να επενδύονται εκτός των άλλων και σε δάνεια εκτάκτων αναγκών προς τους μετόχους του
Ρυθμίζει τη δυνατότητα χορήγησης προσωπικών δανείων από τους Φ.Κ.Α. σε ασφαλισμένους τους, καθώς και τους όρους και προϋποθέσεις χορήγησης αυτών.
Ίδρυση και εποπτεία ΤΑ.Π.Α.Σ.Α.. Αντικατέστησε την παράγραφο 1 του άρθρου 94 του ν. 3655/2008 (Α΄58).
Έναρξη λειτουργίας της Γενικής Διεύθυνσης Οικονομικών & Επιτελικού Σχεδιασμού Εποπτεύουσας Διεύθυνσης του Τ.Ε.Α.Π.Α.Σ.Α.. Όπως τροποποιήθηκε με απόφαση του 2016 η οποία δημοσιεύθηκε στο ΦΕΚ Β΄ 3243/10.10.2016 και αναφέρεται ρητά στην αρχική απόφαση του 2014.
Πρακτικό-Απόφαση του Δ.Σ. του Τ.Ε.Α.Π.Α.Σ.Α. «περί εγκρίσεως απόληψης χρηματικών ποσών από το Κοινό Κεφάλαιο της Τ.τ.Ε.».
Πρακτικό-Απόφαση του Δ.Σ. του Τ.Ε.Α.Π.Α.Σ.Α. «περί όρων και προϋποθέσεων χορήγησης προσωπικών δανείων εκτάκτων αναγκών σε μετόχους του Τ.Ε.Α.Π.Α.Σ.Α»
Αφορά Απόφαση του Υπουργού Προστασίας του Πολίτη, αναφορικά με την έγκριση αποδέσμευσης κεφαλαίων του ΤΑ.Π.Α.Σ.Α. μέχρι ποσού πέντε εκατομμυρίων ευρώ (5.000.000,00€) και , για τη χορήγηση προσωπικών δανείων εκτάκτων αναγκών σε ασφαλισμένους του Τ.Π.ΑΣ. και μέχρι ποσού τριών εκατομμυρίων διακοσίων χιλιάδων ευρώ (3.200.000,00€) σε ασφαλισμένους του Τ.Π.Υ.Α.Π. για το έτος 2026.
Εγκύκλιος του Προϊσταμένου της Διεύθυνσης Ασφάλισης – Παροχών του ΤΑ.Π.Α.Σ.Α. σχετικά με «Όροι και προϋποθέσεις χορήγησης προσωπικών δανείων εκτάκτων αναγκών έτους 2026, σε ασφαλισμένους των Τομέων Πρόνοιας Τ.Π.ΑΣ., Τ.Π.Υ.Α.Π. και Τ.Π.Υ.Π.Σ. του ΤΑ.Π.Α.Σ.Α. (Ενημερωτικά στοιχεία – Δικαιολογητικά – Διαδικασίες Έγκρισης και Εκταμίευσης».
Υποχρεωτική αυτεπάγγελτη αναζήτηση βεβαίωσης φορολογικής ενημερότητας
Ο ενδιαφερόμενος μπορεί να ζητήσει, από τη διοικητική αρχή η οποία εξέδωσε την πράξη, την ανάκληση ή την τροποποίησή της, υποβάλλοντας σχετικά αίτηση θεραπείας, κατά το άρθρο 24 του ν. 2690/1999 (A 45), όπως τροποποιήθηκε με το ν. 3861/2010 (A112) και το ν. 4727/2020 (A 184).
Η έκδοση της εγκυκλίου κοινοποιείται σε όλες τις υπηρεσίες της Ελληνικής Αστυνομίας. Ως ημερομηνία έναρξης υποβολής αιτήσεων με τα απαραίτητα δικαιολογητικά, ορίστηκε η Τετάρτη 1 Απριλίου 2026.
Η υποβολή των αιτήσεων (με τα συνημμένα δικαιολογητικά) θα γίνεται ατομικά για κάθε ασφαλισμένο ξεχωριστά, με τους παρακάτω τρόπους: 1. Μέσω Police on Line για τους Τομείς Τ.Π.ΑΣ. και Τ.Π.Υ.Α.Π.. ➢ Επισημαίνεται ότι η σχετική αλληλογραφία μέσω PοL προς το ΤΑ.Π.Α.Σ.Α., αποστέλλεται με ξεχωριστό διαβιβαστικό για κάθε αιτούντα και όχι συγκεντρωτικά, ανεξάρτητα του αριθμού των αιτούντων στην ίδια Υπηρεσία. H αίτηση και η Υπεύθυνη Δήλωση, μαζί με τα συνημμένα δικαιολογητικά, να σαρώνονται (scan) σε ένα ενιαίο αρχείο PDF. 2. Αποστολή ταχυδρομικώς με συστημένη αλληλογραφία στη Διεύθυνση: Βερανζέρου 48, Τ.Κ.10438, Αθήνα. Στην περίπτωση αυτή, ως ημερομηνία κατάθεσης της αίτησης, θεωρείται η ημερομηνία αποστολής του συστημένου φακέλου. 3. Με κατάθεση αυτοπροσώπως, στην έδρα του Ταμείου: Βερανζέρου 48, Τ.Κ.10438, Αθήνα.
Το εισερχόμενο αίτημα λαμβάνει πρωτόκολλο εισερχομένων εγγράφων. Στη συνέχεια χρεώνεται σε αρμόδιο υπάλληλο ο οποίος μεριμνά για την διεκπεραίωσή του.
Ο έλεγχος της ορθότητας των δικαιολογητικών διενεργείται αυτεπαγγέλτως από το ΤΑ.Π.Α.Σ.Α.. Σε περίπτωση λάθους ή ανάγκης συμπλήρωσης αυτού, το ΤΑ.Π.Α.Σ.Α., σε περίπτωση που αυτό είναι εφικτό, ενεργεί απευθείας για τη θεραπεία του λάθους και τη συμπλήρωση των δικαιολογητικών. Παράλληλα διεξάγεται η καταχώριση στο πληροφοριακό σύστημα.
Το άρτια αιτήματα εισηγούνται προς εξέταση από το Διοικητικό συμβούλιο του ΤΑ.Π.Α.Σ.Α..
Εάν απαιτηθεί κατά τη διαδικασία επεξεργασίας – αξιολόγησης των σχετικών αιτημάτων, διόρθωση ή συμπλήρωση αιτήσεων ή δικαιολογητικών που συνυποβάλλονται, τότε αυτό ενεργείται από τους αρμοδίους υπαλλήλους του Ταμείου, τηλεφωνικά ή με κάθε άλλο πρόσφορο μέσο. Τα νεότερα σχετικά στοιχεία θα αποστέλλονται από τους ενδιαφερόμενους μέσω ηλεκτρονικού ταχυδρομείου (email) ως εξής: 1.1. Για τον Τ.Π.ΑΣ (ασφαλισμένοι τ. Ελληνικής Χωροφυλακής) email : 100@tapasa.gr 1.2. Για τον Τ.Π.Υ.Α.Π (ασφαλισμένοι τ. Αστυνομίας Πόλεων) email : 200@tapasa.gr 2. Στις περιπτώσεις αυτές, από τους υπεύθυνους δανείων των Τομέων, θα σημειώνεται επί των σχετικών αιτήσεων, η ώρα και η ημερομηνία τηλεφωνικής ή άλλης επικοινωνίας των υπαλλήλων των Τομέων, με τους αιτούντες δανειολήπτες. ➢ Οι αιτήσεις των ενδιαφερόμενων που δεν θα ανταποκριθούν σε εύλογο χρόνο, κατά το στάδιο της επεξεργασίας – αξιολόγησης των αιτημάτων τους, στην επικοινωνία των αρμοδίων υπαλλήλων του Ταμείου, θα τίθενται στο αρχείο ως ελλιπείς, με σχετική πράξη του Προϊσταμένου της Διεύθυνσης Ασφάλισης – Παροχών.
Ο αιτών/ούσα αποστέλλει τα ορθά ή συμπληρωματικά δικαιολογητικά κατόπιν ενημέρωσης του από τον αρμόδιο υπάλληλο του ΤΑ.Π.Α.Σ.Α. και συνεχίζεται η διαδικασία της αίτησης του.
Ο αιτών/ούσα δεν ανταποκρίθηκε και δεν απέστελλε τα απαραίτητα δικαιολογητικά στο σύνολό τους, όπως του ζητήθηκαν από τον αρμόδιο υπάλληλο του ΤΑ.Π.Α.Σ.Α., με αποτέλεσμα την απόρριψη του προσωπικού του αιτήματος για χορήγηση δανείου, την αρχειοθέτηση της σχετικής αίτησης και τη συνακόλουθη ενημέρωση του αιτούντα.
Το αρμόδιο τμήμα σε συνεργασία με τον Διευθυντή Ασφάλισης Παροχών, μεριμνά για τη σύνταξη σχετικής εισήγησης η οποία θα εξεταστεί από το Διοικητικό Συμβούλιο του ΤΑ.Π.Α.Σ.Α.. Το Διοικητικό Συμβούλιο του ΤΑ.Π.Α.Σ.Α. αποφασίζει για την έγκριση ή απόρριψη του αιτήματος δανείου.
Ο αιτών/ούσα ενημερώνεται σχετικά, με sms ή άλλο πρόσφορο μέσω που λαμβάνει από το ΤΑ.Π.Α.Σ.Α., ότι το αίτημα του/της εγκρίθηκε καθώς και για τα επόμενα βήματα της διαδικασίας και ειδικότερα για την υποβολή του χρεωστικού ομολόγου, καθώς και για θέματα φορολογικής ενημερότητας.
Το δάνειο το οποίο απορρίφθηκε τίθεται στο αρχείο με σχετική πράξη του Διευθυντή Ασφάλισης παροχών. Πραγματοποιείται ενημέρωση του/της αιτούντα/ούσας, με sms ή άλλο πρόσφορο μέσο, από το αρμόδιο τμήμα του ΤΑ.Π.Α.Σ.Α..
Ο αιτών/ούσα δικαιούται να υποβάλλει αίτηση θεραπείας κατά το άρθρο 24 του ν. 2690/1999, όπως τροποποιήθηκε με το νόμο 3861/20210 και τον 4727/2020. Ο ενδιαφερόμενος μπορεί να ζητήσει, από τη διοικητική αρχή η οποία εξέδωσε την πράξη, την ανάκληση ή την τροποποίησή της.
Η εξέταση του αιτήματος θεραπείας γίνεται από το Διοικητικό Συμβούλιο του ΤΑ.Π.Α.Σ.Α., κατόπιν εισήγησης του Διευθυντή Ασφάλισης Παροχών.
Σε περίπτωση που το αίτημα θεραπείας γίνει αποδεκτό από το Διοικητικό Συμβούλιο του ΤΑ.Π.Α.Σ.Α., τότε ενημερώνεται ο ενδιαφερόμενος με sms ή άλλο πρόσφορο μέσο, προκειμένου να αποστείλει Χρεωστικό Ομόλογο και να συνεχιστεί η διαδικασία χορήγησης του δανείου.
Σε περίπτωση απόρριψης, το αρμόδιο τμήμα είναι υπεύθυνο για την ενημέρωση του ενδιαφερομένου με sms ή άλλο πρόσφορο μέσο σχετικά με την απόρριψη του αιτήματος του.
Ο αιτών δανειολήπτης, με προσωπική μέριμνα και ευθύνη, εντός αποκλειστικής προθεσμίας πέντε (5) εργάσιμων ημερών από την ενημέρωσή του για την έγκριση χορήγησης του δανείου, ή άλλης προθεσμίας που τυχόν κριθεί έπειτα από απόφαση του Δ.Σ. του ΤΑ.Π.Α.Σ.Α., υποβάλλει υποχρεωτικά στο Ταμείο: Ψηφιακή βεβαίωση του εγγράφου του χρεωστικού Ομολόγου, μέσω της ηλεκτρονικής πλατφόρμας gov.gr (https://www.gov.gr/ipiresies/polites-kai-kathemerinoteta/psephiaka-eggrapha-gov-gr/psephiakebebaiose-eggraphou) καθόσον είναι νομικά ισοδύναμο με έγγραφο που φέρει το γνήσιο της υπογραφής. ➢ Η εν λόγω βεβαίωση αποστέλλεται στο ΤΑ.Π.Α.Σ.Α., μέσω ηλεκτρονικού ταχυδρομείου, στις παρακάτω ηλεκτρονικές διευθύνσεις: − Για τον Τ.Π.ΑΣ (ασφαλισμένοι τ. Ελληνικής Χωροφυλακής) email: 100@tapasa.gr − Για τον Τ.Π.Υ.Α.Π (ασφαλισμένοι τ. Αστυνομίας Πόλεων) email: 200@tapasa.gr ή εναλλακτικά ii. Χρεωστικό Ομόλογο (εις διπλούν), θεωρημένο για το γνήσιο της υπογραφής, σύμφωνα με τα ισχύοντα (μέσω ΚΕΠ ή Gov.gr), στην έδρα του Ταμείου Βερανζέρου 48, Αθήνα. Η μη αποστολή Xρεωστικού Oμολόγου ή η αποστολή Xρεωστικού Oμολόγου με παραλήψεις ή λάθη (εφόσον δεν διορθωθούν), συνιστά λόγο απόρριψης του εγκεκριμένου δανείου. Τυχόν Xρεωστικά Ομόλογα που θα περιέλθουν στο Ταμείο, θεωρημένα για το γνήσιο της Υπογραφής από Υπηρεσίες της ΕΛ.ΑΣ., δεν θα γίνονται δεκτά (άρθρο 22, ν. 4937/22 & άρθρο 93, ν.4962/22). Ομοίως, δεν θα γίνονται δεκτά και Χρεωστικά Ομόλογα που θα περιέλθουν στο Ταμείο Ταχυδρομικά, ειδικώς δε εάν αυτά είναι και εκπρόθεσμα. Σε περίπτωση που κατά την παρεπόμενη επεξεργασία, διαπιστωθούν ελλείψεις ή λάθη, θα ενημερώνεται εφόσον είναι εφικτό ο ενδιαφερόμενος, για την ανάγκη εκ νέου και άμεσης αποστολής ορθού χρεωστικού ομολόγου εντός της αποκλειστικής προθεσμίας.
Ο αρμόδιος υπάλληλος του εκάστοτε τμήματος του ΤΑ.Π.Α.Σ.Α. λαμβάνει το χρεωστικό ομόλογο του αιτούντα και ακολουθεί η διαδικασία για τον αυτεπάγγελτο έλεγχο φορολογικής ενημερότητας.
Σε περίπτωση που ο ενδιαφερόμενος δεν αποστείλει Χρεωστικό Ομόλογο λαμβάνει χώρα πράξη βεβαίωσης του Διευθυντή Ασφάλισης Παροχών σχετικά με την αρχειοθέτηση του αιτήματος. Ακολουθεί ενημέρωση του αιτούντα, με sms ή άλλο πρόσφορο μέσο, από το αρμόδιο τμήμα του ΤΑ.Π.Α.Σ.Α. σχετικά για μη υποβολή χρεωστικού ομολόγου ή για λόγους φορολογικής ενημερότητας.
Ο αιτών/ούσα δικαιούται να υποβάλλει αίτηση θεραπείας κατά το άρθρο 24 του ν. 2690/1999, όπως τροποποιήθηκε με το νόμο 3861/20210 και τον 4727/2020. Ο ενδιαφερόμενος μπορεί να ζητήσει, από τη διοικητική αρχή την επανεξέταση και άρση της αρχειοθέτησης του αιτήματος του.
Σε περίπτωση που το αίτημα θεραπείας γίνει αποδεκτό από το Δ.Σ. του ΤΑ.Π.Α.Σ.Α., τότε ενημερώνεται ο ενδιαφερόμενος με sms ή άλλο πρόσφορο μέσο προκειμένου να συνεχιστεί η διαδικασία χορήγησης του δανείου.
Το δάνειο το οποίο απορρίφθηκε τίθεται στο αρχείο με σχετική πράξη του Διευθυντή Ασφάλισης παροχών. Πραγματοποιείται ενημέρωση του/της αιτούντα/ούσας, με sms ή άλλο πρόσφορο μέσο από το αρμόδιο τμήμα του ΤΑ.Π.Α.Σ.Α..
Μετά την ημερομηνία λήξης υποβολής του Χρεωστικού Ομολόγου (Χ.Ο) και ενδεικτικά εντός τριών (3) εργάσιμων ημερών, με μέριμνα των Προϊστάμενων αυτών θα αποστέλλεται από τα Τμήματα Παροχών Ασφαλισμένων ΕΛ.ΑΣ, στη Διεύθυνση Διοικητικών & Οικονομικών Υπηρεσιών του Ταμείου, συγκεντρωτική κατάσταση ανά Τομέα (σε ηλεκτρονική μορφή) με τους δικαιούχους δανείων, που έχουν αποστείλει Χ.Ο, για αυτεπάγγελτη αναζήτηση φορολογικής ενημερότητας, με αιτιολογικό είσπραξη χρημάτων από φορείς Δημοσίου πλην κεντρικής διοίκησης.
Μετά την ενημέρωση των Τμημάτων Τ.Π.Α.Σ./Τ.Π.Υ.Α.Π. για τα αποτελέσματα της αυτεπάγγελτης αναζήτησης, με μέριμνα των Προϊστάμενων τους, θα αποστέλλεται για ενταλματοποίηση, στη Διεύθυνση Διοικητικών & Οικονομικών Υπηρεσιών/Τμήμα Λογιστηρίου (με κοινοποίηση στο Τμήμα Οικονομικής Διαχείρισης, Στατιστικής και Πληρωμών), έντυπη κατάσταση ανά Τομέα, με τις αιτήσεις των εγκεκριμένων δανείων που βρέθηκαν να είναι φορολογικά ενήμεροι, μαζί με τα λοιπά δικαιολογητικά (μεταξύ των στοιχείων θα περιλαμβάνεται και ο αριθμός λογαριασμού IBAN του δικαιούχου και τα Χρεωστικά Oμόλογα). Θα αποστέλλεται παράλληλα αντίστοιχη κατάσταση σε ηλεκτρονική μορφή ενώ η πληροφορία μεταφέρεται και συστημικά.
Εφόσον από την αρμόδια Διεύθυνση του Ταμείου, διαπιστωθεί ότι δεν πληρούνται οι προϋποθέσεις περί φορολογικής ενημερότητας, το δάνειο δεν χορηγείται και η αίτηση τίθεται στο Αρχείο με σχετική πράξη του Διευθυντή Ασφάλισης Παροχών. Κατόπιν ενημερώνεται σχετικά ο ενδιαφερόμενος.
Το αίτημα του αιτούντα γίνεται αποδεκτό από το Διοικητικό Συμβούλιο του ΤΑ.Π.Α.Σ.Α και συνεχίζεται η διαδικασία χορήγησης του δανείου.
Το τμήμα λογιστηρίου ελέγχει το αίτημα και τα παραστατικά και εκδίδει ένταλμα πληρωμής, εφόσον ικανοποιούνται οι προϋποθέσεις.
Το τμήμα λογιστηρίου υποβάλλει το ένταλμα μετά των λοιπών εγγράφων στο Τμήμα Οικονομικής Διαχείρισης, Στατιστικής και Πληρωμών του ΤΑ.Π.Α.Σ.Α.
Το Τμήμα Οικονομικής Διαχείρισης, Στατιστικής και Πληρωμών του ΤΑ.Π.Α.Σ.Α. εκταμιεύει το ποσό του δανείου, στο IBAN που έχει δηλώσει ο αιτών/ούσα. Σε περίπτωση ανενεργού ΙΒΑΝ ενημερώνεται ο αιτών να αποστείλει νέο ενεργό ΙΒΑΝ.
Πραγματοποιείται ενημέρωση του αιτούντα, με sms ή άλλο πρόσφορο μέσο που λαμβάνει από το αρμόδιο τμήμα του ΤΑ.Π.Α.Σ.Α. σχετικά με την εκταμίευση του ποσού του δανείου στο ΙΒΑΝ του.
Η διαδικασία ολοκληρώνεται μέσω του πληροφοριακού συστήματος και ενημερώνονται για την έναρξη των δόσεων το τμήμα ΕΣΌΔΩΝ του ΤΑ.Π.Α.Σ.Α., καθώς και ο αρμόδιος φορέας εκκαθάρισης μισθοδοσίας του δανειολήπτη, για την έναρξη παρακράτησης και απόδοσης στο ΤΑ.Π.Α.Σ.Α./τμήμα Εσόδων, του ποσού των μηνιαίων δόσεων.
ΕΚΔΟΣΗ ΕΓΚΥΚΛΙΟΥ ΔΑΝΕΙΩΝ ΑΠΟ ΔΙΕΥΘΥΝΤΗ ΑΣΦΑΛΙΣΗΣ ΠΑΡΟΧΩΝ ΤΟΥ ΤΑ.Π.Α.Σ.Α. - ΗΜΕΡΟΜΗΝΙΑ ΕΝΑΡΞΗΣ ΥΠΟΒΟΛΗΣ
ΠΑΡΑΛΑΒΗ - ΠΡΟΤΟΚΟΛΛΗΣΗ - ΧΡΕΩΣΗ ΣΤΟΝ ΑΡΜΟΔΙΟ ΥΠΑΛΛΗΛΟ
ΚΑΤΑΧΩΡΙΣΗ ΣΤΟ ΠΛΗΡΟΦΟΡΙΑΚΟ ΣΥΣΤΗΜΑ - ΕΛΕΓΧΟΣ
ΕΝΗΜΕΡΩΣΗ ΑΙΤΟΥΝΤΑ - ΣΥΜΠΛΗΡΩΣΗ ΔΙΚΑΙΟΛΟΓΗΤΙΚΩΝ
ΑΠΟΣΤΟΛΗ ΔΙΚΑΙΟΛΟΓΗΤΙΚΏΝ - ΣΥΝΕΧΙΣΗ ΔΙΑΔΙΚΑΣΙΑΣ
ΜΗ ΑΝΤΑΠΟΚΡΙΣΗ ΟΛΙΚΑ Η ΜΕΡΙΚΩΣ - ΑΡΧΕΙΟΘΕΤΗΣΗ ΑΙΤΗΣΗΣ
ΑΠΟΡΡΙΨΗ ΔΑΝΕΙΟΥ - ΠΡΑΞΗ ΑΡΧΕΙΟΘΕΤΗΣΗΣ - ΕΝΗΜΕΡΩΣΗ ΑΙΤΟΥΝΤΑ
ΑΠΟΔΟΧΗ ΑΙΤΗΜΑΤΟΣ - ΣΥΝΕΧΙΣΗ ΔΙΑΔΙΚΑΣΙΑΣ
ΜΗ ΑΠΟΣΤΟΛΗ ΟΡΘΟΥ Χ.Ο. - ΑΡΧΕΙΟΘΕΤΗΣΗ - ΕΝΗΜΕΡΩΣΗ ΑΙΤΟΥΝΤΑ
ΑΥΤΕΠΑΓΓΕΛΤΟΣ ΕΛΕΓΧΟΣ ΦΟΡΟΛΟΓΙΚΗΣ ΕΝΗΜΕΡΟΤΗΤΑΣ
ΦΟΡΟΛΟΓΙΚΑ ΕΝΗΜΕΡΟΣ - ΥΠΟΒΟΛΗ ΣΤΟ ΤΜΗΜΑ ΛΟΓΙΣΤΗΡΙΟΥ
ΜΗ ΦΟΡΟΛΟΓΙΚΑ ΕΝΗΜΕΡΟΣ - ΠΡΑΞΗ ΑΡΧΕΙΟΘΕΤΗΣΗΣ
ΑΠΟΔΟΧΗ ΑΙΤΗΜΑΤΟΣ - ΣΥΝΕΧΙΣΗ ΔΙΑΔΙΚΑΣΙΑΣ - ΕΝΗΜΕΡΩΣΗ ΕΝΔΙΑΦΕΡΟΜΕΝΟΥ
ΕΛΕΓΧΟΣ ΤΜΗΜΑΤΟΣ ΛΟΓΙΣΤΗΡΙΟΥ - ΕΝΤΑΛΜΑΤΟΠΟΙΗΣΗ
ΕΝΗΜΕΡΩΣΗ ΑΙΤΟΥΝΤΑ ΓΙΑ ΤΗΝ ΕΓΚΡΙΣΗ - ΕΚΤΑΜΙΕΥΣΗ
ΟΛΟΚΛΗΡΩΣΗ ΔΙΑΔΙΚΑΣΙΑΣ ΣΤΟ ΠΛΗΡΟΦΟΡΙΑΚΟ ΣΥΣΤΗΜΑ - ΕΝΗΜΕΡΩΣΗ ΤΜΗΜΑΤΟΣ ΕΣΟΔΩΝ - ΕΝΗΜΕΡΩΣΗ ΑΡΜΟΔΙΟΥ ΦΟΡΕΑ ΕΚΚΑΘΑΡΙΣΗΣ ΜΙΣΘΟΔΟΣΙΑΣ
Έγγραφο δημόσιας υπηρεσίας/δημόσιου φορέα
ΤΑΜΕΙΟ ΠΡΟΝΟΙΑΣ ΑΠΑΣΧΟΛΟΥΜΕΝΩΝ ΣΤΑ ΣΩΜΑΤΑ ΑΣΦΑΛΕΙΑΣ
Εγκύκλιος - Έντυπα για τη χορήγηση δανείων 2025